**Alfred J. Julian Jr.** (født 27. januar 1938 i Detroit i Michigan, død 4. mai 2013 i Comstock Park i Michigan) var en amerikansk fotballspiller og -trener. Han var startende defensive back for New York Titans i lagets første sesong i 1960 og ledet laget med seks interceptions på 14 kamper. Han spilte college football på University of Michigan fra 1957 til 1959 og ledet laget på løp i 1959.

Julian var hovedtrener for amerikansk fotball på Grand Rapids Community College i 18 år mellom 1985 og 2002. Han ledet laget til et sammenlagetresultat på 139–48–2 og ble innlemmet i NJCAA Football Coaches Association Hall of Fame. Han var også trener for West Catholic High School i Grand Rapids i Michigan i 16 år.

Tidlig liv
----------

Julian vokste opp i Detroit i Michigan og gikk på Pershing High School. Foreldrene Alfred J. Julian Sr. og Rosa Julian var begge fra Michigan. Han hadde to søsken, Norma og Dennis. Faren jobbet i en bilfabrikk da Julian var ung. Bestefaren Wilbrod Julian og onkele William Julian jobbet også i bilfabrikker i Detroit.

College
-------

Julian med ballen i 1959
Julian gikk på University of Michigan og spilte for skolelaget Michigan Wolverines fra 1957 til 1959. Som junior stilte Julian til start i alle sesongens ni kamper som høyre halfback på både angrep og forsvar. I 1958 endte laget sesongen på åttendeplass i Big Ten Conference med et sammenlagresultat på 2–6–1. Julian hadde 180 yards på 45 løp i 1958.

Michigans hovedtrener Bennie Oosterbaan fikk sparken etter 1958-sesongen og ble erstattet med Bump Elliott. Under den nye hovedtreneren forbedret laget seg noe i 1959, til en syvendeplass og et sesongresultat på 4–5. Julian var startende halfback i syv av lagets ni kamper i 1959 med 289 yards på 72 løp. Den 24. oktober 1959 satte han en personlig rekord med 93 yards, inkludert en 42-yard touchdown på løp, da laget slo Minnesota Golden Gophers 14–6. Han scoret også en kampvinnende touchdown på 1 yard i en 20–15 seier over Illinois Fighting Illini den 7. november 1959. Julian ledet laget på løp i 1959, og hans sesongtotal på 289 yards er fortsatt færrest yards for en spiller som har ledet laget en sesong.

Profesjonell karriere
---------------------

Julian ble ikke draftet i NFL Draft i 1960, men Michigans hovedtrener Bump Elliott skaffet Julian en audition med New York Titans i den ny ligaen American Football League. Den 7. juli 1960 fikk han prøvd seg i Polo Grounds, og Titans’ hovedtrener Sammy Baugh ble imponert over Julians «ability at one-to-one coverage.»

Julian ble signert og spilte defensive back i alle lagets 14 kamper i den første sesongen. Han ledet laget (og var numemr fire i ligaen) med seks interceptions. Etter en 27–7 seier over Los Angeles Chargers utpekte Titans’ general manager Steve Sebo Julian som «den beste defensive backen på banen.» Julian mintes senere at han lærte mye om amerikansk fotball av å observere Sammy Baugh.

Før treningsleiren i 1961 fikk Julian vite at han trolig kom til å bli nødt til å gå i militærtjeneste. Ifølge William Ryczeks var Julian en kampstarter for Titans i alle sesongoppkjøringskampene, før laget kuttet ham før sesongstart. Han hadde en audition med Boston Patriots, men laget ville ikke signere ham på grunn av sannsynligheten for at han skulle i militæret.

Julian endte ikke opp med å være nødt til å gå i militæret. Han flyttet tilbake til Michigan for å bli trener for high school football, og spilte i en kort periode for et lag i World Football League i Grand Rapids.

Trenerkarriere
--------------

Etter idrettskarrieren tok Julian en stilling som forsikringsagent i Detroit på 1960-tallet.

I 1969 flyttet Julian tilbake til Grand Rapids og ble hovedtrener for amerikansk fotball på West Catholic High School, en stilling han holdt i 16 år.

I 1985 tok han over som hovedtrener på Grand Rapids Community College (GRCC) etter Gordon Hunsberger, som hadde vært hovedtrener siden 1950-tallet. Han holdt stillingen i 18 år, fra 1985 til 2002, med et sammenlagtresultat på 139–48–2. Han ledet GRCC til det nasjonale mesterskapet i 1988 og syv bowl-kamper, inkludert Texas Junior College Shrine Bowl 1986, East Bowl 1987, Valley of the Sun Bowl 1988 (National Championship Game), Mickinnon Travel Midwest Bowl 1990, Dixie Rotary Bowl 1992, Dixie Rotary Bowl 1996 og Graphic Edge/Siglar Printing Bowl 2002.

Julian pensjonerte seg etter 2002-sesongen. I 2003 ble han innlemmet i National Junior College Athletic Association Football Coaches Association Hall of Fame.

Familie
-------

Julian var gift med Joycelin A. Julian, og de to hadde fire barn. Julians kone døde i 2008, og Julian selv døde i mai 2013 i Comstock Park i Michigan, 75 år gammel.

Referanser
----------

1. ↑  «1958 Football Team» **(engelsk)**. University of Michigan, Bentley Historical Library. Besøkt 6. november 2023.
2. ↑  «Elliot to Have Veteran Team for First Game». *Ludington Daily News* **(engelsk)**. 25. september 1959. Besøkt 6. november 2023.
3. ↑  «1959 Football Team» **(engelsk)**. University of Michigan, Bentley Historical Library. Besøkt 6. november 2023.
4. ↑  «Michigan Beats Minnesota, 14-6: Harper and Julian Score on Long Runs in Third Period in Little Brown Jug Game». *The New York Times* **(engelsk)**. 25. oktober 1959. Besøkt 6. november 2023.
5. ↑  «Michigan Is Upset Victor Over Illini». *Times Daily* **(engelsk)**. 8. november 1959. Besøkt 6. november 2023.
6. ↑  Condon, David (8. november 1959). «Michigan Rallies to Whip Illini, 20-15». *Chicago Daily Tribune*.
7. ↑  Ryczek, s. 63.
8. ↑  Ryczek 2009, s. 63.
9. ↑  «Fred Julian». *Pro-Football-Reference.com* **(engelsk)**. Sports Reference. Besøkt 6. november 2023.
10. ↑  «1960 New York Titans statistics». *Pro-Football-Reference.com* **(engelsk)**. Sports Reference. Besøkt 6. november 2023.
11. ↑  «1960 AFL Leaders and Leaderboards». *Pro-Football-Reference.com* **(engelsk)**. Sports Reference. Besøkt 6. november 2023.
12. ↑  Ryczek 2009, s. 91.
13. ↑  Rycaek 2009, s. 41.
14. ↑  Ryczek, William J. (2009). *Crash of the Titans: The Early Years of the New York Jets and the AFL*. McFarland. ISBN 978-0786441266.
15. 1 2 3  Ryczek 2009, s. 282.
16. ↑  Paladino, Larry (1. november 1976). «Grand Rapids West Catholic Has Very Few Bench Warmers». *The Argus-Press* **(engelsk)**. Besøkt 6. november 2023.
17. ↑  Kaminski, Steve (9. januar 2012). «GRCC football program ends, but leaves legacy of NFL players, hall of fame coaches». *Mlive.com* **(engelsk)**. Besøkt 6. november 2023.
18. ↑  Patrick, Rebecca (30. mai 2003). «The National Junior College Athletic Association Football Coaches Name Eight Men to the 2003 NJCAA Football Hall of Fame» **(engelsk)**. National Junior College Athletic Association. Besøkt 6. november 2023.

| * v
* d
* r
New York Titans spillerstall i åpningssesongen 1960 |
| --- |
| 
* Larry Baker
* Ernie Barnes
* Eddie Bell
* Dewey Bohling
* Leon Burton
* Dan Callahan
* Ken Campbell
* Gene Cockrell
* Ed Cooke
* Thurlow Cooper
* Frank D’Agostino
* Leon Dombrowski
* Roger Donnahoo
* Al Dorow
* Charlie Dupre
* Roger Ellis
* Dick Felt
* Howard Glenn
* Larry Grantham
* Dick Guesman
* Pete Hart
* Don Herndon
* Mike Hudock
* Dick Jamieson
* Fred Julian
* Joe Katchik
* Jack Klotz
* Bob Marques
* Blanche Martin
* Bill Mathis
* Don Maynard
* John McMullan
* Bob Mischak
* Nick Mumley
* Joe Pagliei
* Art Powell
* Bob Reifsnyder
* Bill Robinson
* Dave Ross
* Joe Ryan
* Tom Saidock
* Rick Sapienza
* Gerhard Schwedes
* Bob Scrabis
* Bill Shockley
* Corky Tharp
* Ted Wegert
* Hall Whitley
* Sid Youngelman

* **Hovedtrener:** Sammy Baugh

 |